[ca] Procedeix de la capella polifònica del duc de Calàbria Ferran d'Aragó el volum conegut com a Cançoner d'Uppsala, imprès a Venècia en 1556. De les cinquanta-cinc cançons amb notació musical que s'hi conserven, n'hi ha quatre en català: un virolai, una requesta d'amor, una particular cançó de malmaridada i una cançó de Nadal. El text de la malcasada, iniciat "Què farem del pobre Joan", alterna dos refranys diferents: un refrany-bagatel·la i "Lloat sia Déu". En aquest treball comentem la relació d'aquest text amb dues contrafactures ja identificades per Josep Romeu i hi afegim un nou testimoni, obra del poeta mataroní Joan Pujol. La breu contrafactura en clau espiritual de Joan Timoneda, "Alegrau-vos, pare Adam", es conserva en un plec poètic imprès a València cap al 1560. El text de Timoneda és molt proper a l'original profà i manté encara l'alternança entre els refranys. En canvi, se n'allunya un poc més una altra contrafactura presentada en forma de diàleg entre sant Josep i el mosso Joan, la qual forma part de la Consueta de la nativitat de Jesús Christ, copiada al ms. 1139 de la Biblioteca de Catalunya, procedent de Mallorca i datada entre 1598 i 1599. Pel camí s'ha perdut el refrany-bagatel·la i ha canviat l'esquema mètric. A aquestes relacions intertextuals, ja assenyalades per Romeu, hi afegim també la nadala "Adorem tots cristians", conservada al ms. 4495 de la Bibliothèque Mazarine, que transmet la major part de les composicions de Joan Pujol. Aquesta peça és la més extensa de les contrafactures que aprofiten el refrany "Lloat sia Déu".

[en] The volume known as Cançoner d'Uppsala, printed in Venice in 1556, was created in the polyphonic chapel of the duke of Calabria, Ferdinand of Aragon. It contains fifty-five songs with musical notation, four of them in Catalan: a virolai, a love request, a song about an unhappily married woman, and a carol. The text of the unhappy woman, "Què farem del pobre Joan", alternates between two different refrains: a nonsense refrain and "Lloat sia Déu". In this paper we will analyse the relationship of this text with two contrafacta already identified by Josep Romeu, and we will add a new print witness, created by the poet from Mataró Joan Pujol. Joan Timoneda's short religious contrafactum, with the first line "Alegrau-vos, pare Adam", is preserved in a poetic chapbook printed in Valencia around 1560. Timoneda's text follows the original very closely and still maintains the alternation between the refrains. On the other hand, a little more different is another contrafactum presented as a conversation between saint Joseph and a young servant called John, which is one of the episodes of the Consueta de la nativitat de Jesús Christ, written in Mallorca between 1598 and 1599 and preserved in MS. 1139 of the Biblioteca de Catalunya. In this text, the nonsense refrain has already been lost and the metric scheme has changed. To these intertextual connections, already pointed out by Romeu, we must also add the carol "Adorem tots cristians", preserved in MS. 4495 of the Bibliothèque Mazarine, which transmits most of the compositions of the poet Joan Pujol. This piece is the most extensive of the contrafacta that take advantage of the refrain "Lloat sia Déu".